A. Mangalam

Category:Articles with hCards

Datin Paduka A. Mangalam A/P S. Iyaswamy Iyer atau lebih dikenali sebagai "Mother Mangalam" ialah pengasas bersama dan pengerusi seumur hidup bagi "Pure Life Society".  Beliau dikenali sebagai 'Ibu Teresa Malaysia'. 

 Kehidupan awal dan pendidikan 
Ibu Mangalam dilahirkan pada tahun 1926 di Singapura. Belaiu menjalani pendidikan di Sekolah Perempuan Raffles dan Sekolah Perempuan Saradhamani. Beliau memperolehi Sijil Persekolahan Cambridge di "Canossian Convent". 

 Kerjaya 
Ibu Mangalam datang ke Tanah Melayu pada tahun 1948. Beliau lulus dalam kursus latihan guru dan mengajar di sebuah sekolah Tamil di Bangsar, Kuala Lumpur .

Beliau bersama mentornya, Swami Satyananda telah mengasaskan organisasi "Pure Life Society" pada tahun 1949. Beliau digelar sebagai "Sister Mangalam" apabila beliau mula bekerja untuk yayasan tersebut Gelaran 'Ibu' telah dianugerahkan kepadanya oleh masyarakat pada tahun 1985. 

Beliau mengarang tiga buah buku, di mana yang pertama berjudul "Dew Drops on a Lily Pad". Yang kedua ialah "History of Kuala Lumpur Schools in Tamil" dan buku ketiga yang berjudul "Mother". Beliau telah menjadi penerbit "Dharma Quarterly" sejak tahun 1961. 

Beliau telah dilantik sebagai ahli Jawatankuasa Pendidikan Moral bagi Pusat Perkembangan Kurikulum. Beliau juga dilantik sebagai ahli Majlis Penasihat Negara bagi Integrasi Wanita dalam Pembangunan (NACIWID) oleh Kementerian Perpaduan Negara dan Pembangunan Sosial. "INSPIRING STORY OF MOTHER MANGALAM – BACMag". bacmag.bacs.edu.my. Archived from the original on 20 July 2018. Retrieved 20 July 2018.

Beliau berkhidmat sebagai Naib Presiden Pertubuhan Antara Agama Malaysia. Sejak tahun 1986, beliau telah menjadi Penasihat untuk Persekutuan Rohani Antara Agama. "'Mother Mangalam' is Honored on her 88th Birthday". www.mormonnewsroom.sg. 31 May 2014. Retrieved 20 July 2018.

Beliau menerima Pingat Jasa Kebangsaan daripada Sultan Selangor pada tahun 1955, Pingat Emas Tun Fatimah daripada Majlis Kebangsaan Pertubuhan Wanita pada tahun 1977 dan Kesatria Mangku Negara oleh Yang di Pertuan Agong pada tahun 2002.  Beliau juga merupakan penerima Anugerah Merdeka dalam kategori Pendidikan dan Komuniti bagi tahun 2010. 

 Rujukan 

Kategori:Penulis wanita Malaysia
Kategori:Kelahiran 1926
Kategori:Orang hidup
Kategori:Penerima Anugerah Merdeka
Kategori:Rencana dicipta sempena WikiGap Malaysia 2023